Berlingske Tidende, 1835-10-23
Paris, den 14de October. – Efter en Depesche fra Bayonne fortæller Moniteuren, at Dronning-Regentinden af Spanien har ved et Decret af 4de d. M. udsat Afgjørelsen af General Ala vas Ansøgning om Afskeed som Minister for de udenlandske Anliggender, og midlertidigt overdraget Portefeuillen for det Ydre til Hr. Mendizaval, foruden de andre Portefeuiller, denne Minister definitivt og interimistisk allerede er i Besiddelse af. General Alava skal vende tilbage til sin Gesandtskabspost i London, Alt tyder paa, at Hr. Mendizaval endnu er gaaet et Skridt videre i sine Concessioner mod Liberalismen. General Alava, Wellingtons Ven, en Fortrolig af de Herrer Martinez de la Rosas og Torrenos Politik, syntes ham vel, saalænge Styrelsen af de udenrigske Anliggender vare ham overdragne, noget anstødelig for Bevægelses=Partiet, hvilket Hr. Mendizaval har gjort sig til Formaal at lænke til sin Administration. Journal des Debats" betegner Ministeriet Mendizaval som et Ministerium af tiers parti, hvilket bydes Velkommen af den dynastiske Opposition, men af Tronens sande Venner derimod ansees som altfor revolutionairt, og af dens Fjender som ikke revolutionair nok. Det samme Blad, der i Gaar skildrede Carlisternes Stilling i Catalonien som imponerende og truende, stræber i en lang Artikkel i Dag at bevise, hvorlunde alle disse Uheld, saavelsom den revolutionaire Bevægelse i de øvrige spanske Provindser, kunde være undgaaede, hvis en fransk Jntervention havde fundet Sted til rette Tid. Men nu vilde enhver Jntervention derimod være umulig. Faren ved at undlade en Jntervention - hedder det i hiin Artikkel – bestod deri, at Spanien ved en saadan Undladelse kunde blive fristet til at kaste sig i Armene paa den revolutionaire Aand i Armeen, og derved lade Frankerig staae isoleret i Europa (siden O'Connells Tog antager nemlig Journal des Debats, at ogsaa England er givet til Priis for Revolutions-Aanden). Og saaledes er det ogsaa skeet. Da Spanien mærkede, at Frankerig nægtede det den anraabte Hjelp, har det i Blinde kastet sig i Armene paa en revolutionair Politik og søgt sin Redning i Folkebevægelsens Energi. Fra dette Øjeblik af er en Jntervention blevet umulig, fordi det vilde være latterligt, om man vilde intervenere mod den hele Verden, og det maatte dog nu skee, hvis vi vilde intervenere i Spanien. Fra dette Øjeblik af har Spanien ophørt at være en Gjenstand af umiddelbar Virksomhed for Frankerig; det har indskrænket Frankerig til at spille en iagttagende Rolle, og frembyder samme nu kun et sørgeligt Stof til Eftertanke." Journalens videre Betragtninger i saa Henseende gaae dernæst ud paa, at den revolutionaire Energi, af hvilken man lovede sig saa meget, dog hidtil ikke har været istand til, i ringeste Maade at gjøre Carlismens Stilling mindre faretruende, end den forhen var det; tvertimod, Carlismen faaer meer og meer Fodfæste. Og saa mod denne Jndvending - hedder det videre – har man et Svar i Beredskab; hvis det nemlig endnu ikke er lykkedes den revolutionaire Aand at redde Spanien, saa skal dette komme deraf, at man endnu ikke har ladet det Frihed nok, at man endnu har gjort det Modstand, at man har forsøgt at tæmme det. Saaledes raisonerer navnlig National, en af Oppositions-Journalerne, medens de andre have hilst paa Hr. Mendizaval, som Spanens utvivlsomme Redningsmand. Jndtil nu har hiint Blad, der dadlede Hr. Mendizaval, fordi han ikke strax med Liv og Sjæl vilde overgive sig til Revolutionen, forsaavidt faaet Ret, at det endnu ingenlunde er lykkedes Mendizaval at redde Spanien, ligesom det da og lader til, at han aldrig vil kunne redde det. Jmidlertid maa man dog tilstaae, at Hr. Mendizaval ikke har ladet det mangle paa Concessioner; han har underhandlet, ja endog coqvetteret med de insurrectionelle Juntaer, og selv med de revolutionaire Tropper, der rykke løs paa Hovedstaden, har han knyttet Underhandlinger. Det er meget begribeligt, at en saadan Minister, der troer at have gjort den Opdagelse, at hele Regjeringskunsten bestaaer i Eftergivenhed, maa behage en Deel af vor Opposition, og at denne derhos mener, at denne Minister af tiers parti er kaaret til Spaniens Redningsmand. J vore Øjne derimod bevæger Hr. Mendizaval, som endnu Jntet har gjort, til at redde Spanien for Ødelæggelse, sig paa den yderste Grændse af Concessions-Politikken. Efter ham kan der endnu kun komme et Ministerium, nemlig et saadant, der aflægger hele Magten. Den revolutionaire Aand – hedder det mod Slutningen – har nu engang paataget sig at redde Spanien. Vi ville faae at see, om den kan holde Ord. J dette Foretagende ligger et stort, et frygteligt farligt, under Europas Øjne anstillet Forsøg, som vi gjerne havde seet undgaaet ved en Jntervention, men som, da det nu engang er gjort, uforstyrret maa fortsættes til Enden. – De øvrige Efterretninger fra Spanien angaae Krigen i Catalonien. Gouverneuren af Vich skal den 9de d. M. have slaaet Carlisterne ved Olot, og taget den carlistiske Chefs, General Guerques Underbefalingsmand, O'Donnel, til Fange, hvorpaa de, mod Figueras fremrykkede Navarresere trak sig tilbage.